Na podlagi 13. člena Statuta Občine Črenšovci (Ur. list RS št. 58/2010) je Občinski svet Občine Črenšovci na svoji …. redni seji dne …… sprejel

**Pravilnik**

**o uporabi večnamenskega šotora in opreme Občine Črenšovci**

1. **SPLOŠNE DOLOČBE**
2. člen

Pravilnik določa namene uporabe, upravičence do uporabe ter njihove obveznosti, način in pogoje uporabe garnitur klopi, večnamenskega šotora in opreme (prikolica za prevoz šotora), (v nadaljevanju: šotora).

1. člen

Lastnik in upravljavec šotora in opreme je Občina Črenšovci.

1. člen

Šotor se lahko uporablja za naslednje namene:

* za potrebe civilne zaščite,
* prireditve v Občini Črenšovci,
* prireditve društev, ki imajo sedež v Občini Črenšovci,
* ostale prireditve, na podlagi predhodne prijave pri upravljavcu šotora.

1. člen

Organizator prireditve mora poskrbeti za varnost vseh udeležencev, sodelujočih in obiskovalcev ter zagotoviti vse druge varnostne ukrepe, ki jih določajo predpisi.

Organizator prireditve mora zagotoviti:

* prevoz šotora in klopi,
* moštvo za postavitev in odstranitev šotora.

Organizator prireditve prevzema tudi vso civilno odgovornost za morebitne poškodbe šotora in opreme in nesreče v zvezi z uporabo šotora, ko ga uporablja.

Občina Črenšovci kot lastnica šotora ne odgovarja za morebitne poškodbe udeležencev prireditve.

1. **POGOJI IN NAČIN ODDAJE V UPORABO**
2. člen

Pri oddaji šotora in opreme v uporabo imajo prednostno pravico uporabniki po naslednjem vrstnem redu:

* civilna zaščita za opravljanje nujnih nalog v primeru naravne nesreče,
* Občina Črenšovci, lastnik
* društva s sedežem v Občini Črenšovci,
* drugi zainteresirani.

V kolikor je za isti termin izkazan interes dveh ali več uporabnikov iz tretje in četrte alineje tega člena, se šotor ali oprema odda po naslednjem vrstnem redu:

1. Nadaljuje z že večletno tradicijo izvajanja prireditve
2. Je prvi izkazal interes.

Pisno vlogo mora vlagatelj posredovati vsaj 30 dni pred prireditvijo na naslov upravljavca.

1. člen

Upravljavec z organizatorjem sklene pogodbo o uporabi šotora in ostale opreme. V pogodbi se poleg splošnih plačilnih pogojev in drugih določb o medsebojnih obveznostih upravljavca in organizatorja določi odgovorno oseba organizatorja, ki odgovarja za uporabo, prevoz, postavitev in spravilo šotora in opreme ter morebitno povzročeno škodo.

Nadzor pri postavitvi in odstranitvi šotora se izvaja s strani pooblaščenca lastnika šotora, kar se definira v pogodbi.

1. člen

V osmih dneh po prejemu pogodbe mora organizator podpisani izvod pogodbe vrniti upravljavcu. Če podpisana pogodba s strani organizatorja ni vrnjena v osmih dneh od izdaje pisnega poziva za podpis, se šteje, da je organizator odstopil od pogodbe.

1. **NAČIN DOLOČANJA CENE ZA UPORABO ŠOTORA IN OPREME**
2. člen

Društvom s sedežem v Občini Črenšovci se enkrat letno dovoli brezplačna uporaba šotora za izvedbo lastnega dogodka oz. prireditve. Župan lahko odobri tudi dodaten brezplačen najem šotora v primeru, da je Občina Črenšovci soorganizator določene tradicionalne javne prireditve oz. da gre za prireditev posebnega občinskega pomena.

Cene za najem šotora, nadzor in izposojo garnitur (miza in 2 klopi) znašajo:

|  |  |  |  |  |
| --- | --- | --- | --- | --- |
| **Velikost** | **Neto**  **EUR** | **Davčna stopnja** | **DDV**  **EUR** | **Bruto EUR** |
| 1/1  30m x 12,5m - šotor | 300,00 | 22% | 66,00 | 366,00 |
| 1/2  15 m x 12,5 m - šotor | 150,00 | 22% | 33,00 | 183,00 |
| Nadzor nad postavljanjem in odstranitvijo šotora | 50,00 | 22% | 11,00 | 61,00 € |
| 1 komplet zajema  1 mizo in 2 klopi | 2,00 | 22% | 0,44 | 2,44 |

Cena velja za najem šotora do 3 dni in vključuje čas montaže in demontaže. V ceni je vračunan DDV.

V primeru najema šotora v skladu s 8. členom tega pravilnika (brezplačna uporaba šotora) je najemnik šotora kljub temu dolžan poravnati nadzor nad postavljanjem in odstranitvijo šotora.

Po opravljeni izposoji se uporabniku izstavi račun za znesek najema z zaračunanim DDV-jem.

1. **DRUGA DOLOČILA**
2. člen

Nadzor nad uporabo šotora in ostale opreme zagotavlja organizator prireditve.

1. člen

Upravljavec mora voditi evidenco uporabe šotora in ostale opreme, iz katere morajo biti razvidni zlasti naslednji podatki:

* naziv organizatorja,
* odgovorna oseba organizatorja ter vodja
* termin uporabe,
* namen uporabe,
* ugotovitve o morebitnih pomanjkljivostih oz. poškodbah na šotoru po zaključeni uporabi, ugotovi upravljavec šotora.

1. člen

Ta pravilnik prične veljati z dnem sprejema na Občinskem svetu, objavi se v Uradnem listu RS.

Št.:

Datum:

Županja Občine Črenšovci:

Vera Markoja